བཙན་བྱོལ་ནང་གི་ང་ཚོ་བོད་མིའི་སློབ་གྲྭ་རྣམས་ནི།བོད་མི་རིགས་ཀྱི་བདེན་པའི་འཐབ་རྩོད་དང་འབྲེལ་བ་ཟབ་པས།ང་ཚོ་རྣམས་ད་དུང་ཇི་སྲིད་ཀྱི་བར་བཙན་བྱོལ་གྱི་འཚོ་བ་རོལ་དགོས་འབྱུང་བ།དེ་སྲིད་བར་ཤེས་ཡོན་གྱི་བསྟི་གནས་དེ་དག་སྔར་བཞིན་རྟག་ཏུ་བརྟན་དགོས་པ་ལྷག་ཏུ་གལ་ཆེ་ཡིན།དེས་ན་སློབ་གྲྭའི་ནང་གི་བོད་རིགས་སློབ་ཕྲུག་དང་།བོད་རིགས་མ་ཡིན་པའི་ཧི་མ་ཡའི་རི་རྒྱུད་སོགས་ནས་ཕེབས་པའི་སློབ་ཕྲུག་མཐའ་དག་གིས་ཀུན་སྤྱོད་ཐད་ཡིད་གཟབ་དོ་ནན་བྱ་དགོས།ལྷག་དོན་བོད་རིགས་སློབ་ཕྲུག་གིས་དམིགས་བསལ་འགན་དབང་བཞེས་ནས།དགེ་རྒན་བཟང་པོའི་སྤྱི་ལ་སྨན་པའི་ཐུགས་འཁུར་བཞེས་ཕྱོགས་དང་།ལམ་སྟོན་ལྟར་ཤར་བསྐྱོད་བྱ་རྒྱུ་གལ་ཆེ་ཡིན།དེ་མིན་བོད་ཀྱི་གཏམ་དཔེར་ཤ་ཞིམ་པོ་ཨ་ཁུ་ཝ་མོས་བཟས།ཁག་ངན་པ་ཨ་ཁུ་སྤྱིར་འགེལ་ཞེས་བཤད་པ་བཞིན།དེང་སང་བོད་པའི་ཞབས་འདྲེན་གཞན་གྱིས་ཞུས་རོགས་བྱེད་མཁན་མང་པོ་ཡོང་བཞིན་འདུག་པས།བོད་ཀྱི་མཚན་མཐོང་ལ་རྒྱ་སྲུང་སྐྱོབ་དང་།གོང་མཐོར་གཏང་རྒྱུར་བོད་པས་བཙུགས་གནང་བའི་སློབ་གྲྭ་དང་དགོན་པའི་ནང་གི་བོད་རིགས་སློབ་མ་སྤྱི་ཡིས་འོས་འགན་ཡིན་པས་ནམ་ཡང་མ་བརྗེད་པར་ཡིད་ལ་དྲན་པ་ཙམ་དུ་མ་ཟད།ཐུགས་འཁུར་དང་ཤ་ཚ་མ་བརླག་པའི་སྒོ་ནས་བྱ་བ་སྤེལ་ཐུབ་ན།དེ་རིང་དགེ་རྒན་ལ་འབུལ་རྒྱུའི་འཚམས་འདྲིའི་ལག་རྟགས་གོང་ན་མ་འཆིས་པ་དེ་འགྱུར་ངེས་ཡིན།